Arthur Upham Pope

**Arthur Upham Pope** (1881. - 1969.) je američki arheolog i historičar iranske umjetnosti.

## Rani život
Rođen je u Phoenixu na Rhode Islandu, a diplomirao je na akademiji Worcester 1899. godine. Podučavao je na fakultetu Amherst i na Kalifornijskom sveučilištu. Godine 1920. oženio se kolegicom Phyllis Ackerman, historičarkom perzijske umjetnosti. Pope je 1923. imenovan direktorom kalifornijske palače legije časti. Dvije godine kasnije, otišao je u Iran gdje se bavio znanstvenim istraživanjem i služio je kao savjetnik iranskoj vladi. Putovao je svijetom i održavao je predavanja i izložbe na temu perzijske umjetnosti. Od 1925. do 1927. Pope i Ackerman bili su glavni projektanti hotela Ahwahnee u američkom nacionalnom parku Yosemite. Godine 1930. Pope je napisao „*Vodič perzijske umjetnosti*“. Četiri godine kasnije, zaposlio je popularnog historičara islamske umjetnosti Richard Ettinghausena. Međunarodno društvo iranske umjetnosti imenovalo je Popea predsjednikom 1960. godine.

## Značaj
Arthur Upham Pope i njegova žena bili su pioniri u istraživanju azijske umjetnosti, najviše na području perzijske umjetosti, baštine, historije i kulture, odnosno njihovih odnosa. Njihovi napori 1925. godine doveli su do osnivanja *Američkog instituta za perzijsku umjetnost i arheologiju* u New Yorku koji je kasnije imenovan „Azijskim institutom“, na kojem se proučavao njihov jedinstven rad što uključuje istraživanja, publikacije, izložbe i stručna predavanja. Arthuru Popeu se često pripisuje oživljavanje slavne iranske prošlosti, a njegovim djelima i govorima služio se i general Reza-šah.

## Život u Iranu
Godine 1964. za vrijeme posjeta Iranu, profesor Arthur Pope i dr. Ackerman službeno su pozvani da se presele na Azijski institut u Širazu kao neovisni istraživači, a ponuđen im je smještaj u Narenjestanu, predivnom predjelu Ghavam ol-Molk Širaza. Prihvatili su ovu velikodušnu ponudu, i sljedećih mjeseci su organizirali selidbu i organizaciju rada što je rezultiralo njihovim trajnim boravkom u Iranu od 1966. godine.

Profesor Arthur Pope i dr. Ackerman proveli su svoje zadnje dane u Iranu sve do njihove smrti, nakon čega su im izgradili prekrasan mauzolej na obalama rijeke Zajande-Ruda u voljenom Popeovom gradu Isfahanu. Ova jedinstvena posveta za dvoje američkih pionira perzijskih studija bila je odgovor na njihov priznati rad o iranskoj umjetnosti, ljepoti i baštini. Nakon njihove smrti napravljena je i biografija pod nazivom „Učenjaci perzijske umjetnosti: dokumentirana biografija o Arthuru Uphamu Popeu i Phyllis Ackerman“ (*Surveyors of Persian Art: A Documentary Biography of Arthur Upham Pope & Phyllis Ackerman*) koju potpisuju Jay Gluck, Noël Siver i Sumi HIramoto Gluck.

## Radovi
* „Perzijska arhitektura“ (*Persian Architecture*), London (1965.)
* „Elaborat perzijske umjetnosti od prethistorije do danas“ (*A Survey of Persian Art from Prehistoric Times to the Present*), Izdavač: Charles Scribner’s Sons, New York (1931.)

## Galerija

Datoteka:Ghavam garden shiraz.jpg|„Dom Ghavam“ u Širazu, gdje je osnovan Azijski institut na sveučilištu u Širazu
Datoteka:Arthur Pope mausoleum.jpg|Mauzolej Arthura Popea i njegove žene Phyllis Ackerman u Isfahanu
Datoteka:Arthur Pope tomb.jpg|Nadgrobna ploča u mauzoleju Pope-Ackerman


## Povezano
* Henri Stierlin
* Franz Stolze
* Sir Thomas Herbert
* Jean Thévenot
* Jean Chardin
* Eugene Flandin
* Pascal Coste
* Charles Chipiez

## Reference

## Vanjske veze

*  Encyclopædia Iranica: ''Arthur Upham Pope''
* Dokumenti o Arthuru Popeu
* Mauzolej Arthura Uphama Popea